Tarkvara kasutamise kokkulepe nr 427

											02.04.2025

Tarkvara kasutamise kokkuleppe (edaspidi kokkulepe) on digikonteineris toodud kuupäeval sõlminud 

Kaitsevägi, registrikood: 70008641, aadress: Juhkentali 58, Tallinn, 15007 (edaspidi Kaitsevägi), mida esindab Kaitseministeeriumi kantsleri 18.03.2025 käskkirja nr 40 „Riigivara tasuta kasutusse andmine“ punkti 2 alusel küberväejuhatuse ülem kolonel René Innos,

Sihtasutus CR14, registrikood: 90015175, aadress: Rävala pst 14, Tallinn, 10143 (edaspidi CR14), mida esindab Kaitseministeeriumi kantsleri 18.03.2025 käskkirja nr 40 „Riigivara tasuta kasutusse andmine“ punkti 2 alusel CR 14 tegevujuht Silver Andre,
 
edaspidi eraldi nimetatud „Pool“ ja koos nimetatud Pooled. 

Arvestades, et: 
•	Kaitseministeerium, Kaitseministeeriumi valitsemisala asutused ja Kaitseliit (edaspidi valitsemisala asutused; eraldi asutus) kasutavad ühtse dokumendihaldusteenuse toetuseks dokumendihalduse ja asjaajamise tarkvara (edaspidi Tarkvara); 
•	CR14 on Eesti Vabariigile kuuluv sihtasutus, mille asutajaõiguseid teostab Kaitseministeerium;
•	Kaitseministeeriumi üheks eesmärgiks SA CR14 asutamisel oli SA CR14-le üle anda Eesti Vabariigile kuuluvate küberharjutusväljade opereerimine ning sellega seotud funktsioonide administratiivse toetuse tagamine;
•	CR14 on huvitatud Tarkvara kasutuselevõtmisest oma dokumendihalduse korraldamiseks; 
•	Tarkvara arendamist, kasutuselevõtmist ja haldamist valitsemisala asutustes (edaspidi dokumendihaldussüsteemi teenus) korraldab Kaitseväe küberväejuhatus koostöös Kaitseministeeriumi infohalduse osakonnaga. Asutuse dokumendihaldust korraldab Tarkvaras iga valitsemisala asutus iseseisvalt valitsemisala ühtse dokumendihaldusteenuse põhimõtetest lähtuvalt; 
•	Kaitsevägi on Tarkvara loonud arenduspartneriga kokku leppinud, et Kaitseväelt Tarkvara, selle lähtekoodi või Tarkvaraga või lähtekoodiga seotud dokumentatsiooni või Tarkvara edasi arendatud versiooni (tuletatud teos) õigused omandanud või kasutusõiguse saanud isikul ei ole lubatud ärilistel eesmärkidel Tarkvara turustada, müüa või litsentsida. 

Pooled lepivad kokku alljärgnevas: 

1.	Tarkvara kasutamise tingimused 
1.1.	Kaitsevägi annab CR14-le tasuta õiguse Tarkvara, selle lähtekoodi, selle edasiarendatud versioone ja tulevikus arendatavad versioonid ning sellega seotud dokumentatsiooni kasutada oma ülesannetega seonduva dokumendihalduse korraldamiseks.

1.2.	CR14-l ei ole mistahes eesmärgil lubatud kolmandatele isikutele, kes pole valitsemisala asutused või Tarkvara arenduspartner Tarkvara, selle lähtekoodi ega nende edasiarendatud versioone turustada, müüa, litsentsida, kasutada ega üle anda või muul viisil kättesaadavaks teha.

1.3.	Juhul kui CR14 rikub punktis 1.2. sätestatud kohustust ja Tarkvara loonud arenduspartner esitab Kaitseväe vastu sellest tulenevalt nõude, kohustub CR14 hüvitama Kaitseväele nõude rahuldamisest tuleneva kahju.

2.	Tarkvarale ja selle edasiarendatud versioonidele juurdepääs 
2.1	Tarkvara koodi haldamine, edasiarendamine ja vigade parandamine toimub keskselt Kaitseväe koodihalduskeskkonnas, mille kaudu toimub koostöö Tarkvara arenduspartneri ja Tarkvara tellija vahel.

2.2.	Tarkvara juurutamisel, haldamisel ja vigade parandamisel teeb CR14 koostööd Kaitseväega ja teavitab Kaitseväge vastavates valdkondades esinevatest probleemidest.

2.3.	Tarkvara kasutamist ja edasiarendamist juhib Kaitseministeerium, kest teeb koostööd valitsemisala asutuste ja CR14 Tarkvara peakasutajatega. CR14 esitab oma ettepanekud Tarkvara arendamiseks Kaitseministeeriumile, kes neid valitsemisala ja CR14 vajadusi ning Tarkvara arendamiseks saadaolevaid rahalisi vahendeid arvestades kaalub ja teeb otsuse arenduste tegemise osas.

2.4.	Kaitsevägi teeb koodihalduse keskkonnas Tarkvara, selle lähtekoodi ja selle edasiarendatud versioonid koos juurdepääsuga CR14-le kättesaadavaks pärast käesoleva kokkuleppe allkirjastamist. 
 
2.5.	CR14 töötajale koodihalduse keskkonnale juurdepääsuõiguse saamiseks esitab CR14 peakasutaja Kaitseväe kontaktisikule taotluse, kus on märgitud juurdepääsu taotleva isiku andmed (nimi, isikukood ja ametikoha nimetus) ning seos Tarkvara juurutamise või haldamisega. 

3.	Kokkuleppe kehtivus 
3.1.	Kokkulepe jõustub selle mõlema Poole poolt allkirjastamisest ja on sõlmitud tähtajatuna. 

3.2.	Kokkulepet võib muuta Poolte nõusolekul. Muudatus jõustub selle mõlemapoolsel allkirjastamisel.

4.	Kontaktisikud 
4.1.  KaM valitsemisala kontaktisikud on: 
•	KAM VA DHS teenuse klient:
Kaitseministeeriumi infohaldusosakonna juhataja, Kristel Mändmaa, kristel.mandmaa@kaitseministeerium.ee. 
  
•	KAM VA DHS teenuse omanik:
KÜVJ info- ja kommunikatsioonitehnoloogia keskuse teabehaldusteenuste grupi grupijuhataja-teenusejuht, Gertti-Vena Roost, gertti-vena.roost@mil.ee.  

4.2.	 CR14 kontaktisikud on: 
•	Juhatuse liige: Silver Andre, silver.andre@cr14.ee.
•	Teabehaldur: Raahel Helme, raahel.helme@cr14.ee.   

5.	Jooksvate küsimuste lahendamine 
Kokkuleppes käsitlemata küsimused lahendatakse kontaktisikute vahendusel läbirääkimiste teel. Vajadusel kaasatakse läbirääkimistesse muud Poolte esindajad. 

/allkirjastatud digitaalselt/						/allkirjastatud digitaalselt/

René Innos								Silver Andre	
kolonel									CR14 tegevjuht  	
Küberväejuhatuse ülem